40 gamle træskibe binder fortiden og fremtiden sammen og vil være med til at skaffe fremtidens søfolk. 

Dansk søfart, som er Europas Førende Søfartsnation, mangler skibsofficerer, som vil være med på vinderholdet og derfor sættes der fortsat fokus på rekruttering af unge til den maritime branche.
Kapsejladsen ”Fyn Rundt for Bevaringsværdige Skibe” har været rundt om Fyn 25 gange. Og de gamle træskibe fortsætter! Fra søndag den 22. juli sejles sejladsen for 26. gang.  

I år er der indgået et samarbejde med ”Det Maritime Danmark”, som er søfartens fælles indgang, og blandt andet skal sørge for at tiltrække nye interesserede unge til livet på søen.  Her er ”Fyn Rundt for Bevaringsværdige Skibe” den perfekte rekrutterings platform, fortæller sekretariatsleder Steen Sabinsky. Ombord de mange deltagne skibe er der rigtig mange unge mennesker, der har livet på søen som en spændende fritidsinteresse. 

Det begyndte som en sommerferie

Det hænger naturligt sammen med sejladsens 26 årige historie. I begyndelsen af 1980’erne fandt en håndfuld træskibe på at holde en uges fælles sommerferie og sejle rundt om Fyn.  Det var et sammensurium af familier og deres børn, sådan er det egentlig også i dag, hvor datiden børn er blevet voksne og nu tager deres egne børn med ud på de gamle træskibe

Sejladsen er i dag en af Danmarks helt store sommerbegivenheder, mere end 40 af Danmarks største gamle sejlskibe; 2 og 3 mast skonnerter, galeaser og jagter, mødes og i løbet af de 5 dage i uge 30 sejler de sammen rundt om Fyn. 
Her vil ”Det Maritime Danmark” gøre en aktiv indsats, for at rekruttere de unge træskibssejlere til en skibsofficers karriere.

Sejladsen er en venskabelig kappestrid 
Både på vandet og med hygge i havnene, hvor titusinder mennesker kommer ned til havnen for at nyde synes at skibene og indsnuse stemningen. De gamle skibe repræsenterer på fornemste vis den stolte danske søfarts- og skibsbygningstradition. Få steder i verden finder man så mange gamle skibe bevaret som i Danmark, og kun få gange om året samles skibene. 

Sejladsen

Hver dag sejler skibene en kapsejladsetape – en indædt men venskabelig kappestrid. Der sejles i 4 klasser; Den store klasse, Mellemklassen, Den ”lille klasse” og specialklassen for skibe som ikke oprindeligt er bygget til fragt eller fiskeri.

Det er et imponerende skue på vandet. Ikke mindst starterne er en oplevelse af de helt særlige, her ligger skibene helt tæt og de mange 1000 kvadratmeter sejl fylder hele synsfeltet.
I havnene

I havnene er der hygge, stemning – og masser af aktivitet. Skibenes besætninger dyster indbyrdes i  ”Fair Play konkurrencen”,  hvor alle kneb gælder og sandsynligheden for ufrivillig vandgang er overhængende.

Sammen med mere end 40 lokale foreninger og en stribe ildsjæle stiller ”Det Maritime Danmark” også op på kajen og skaber en herlig maritim dag på havnen for hele familie – en dag i hver havn med masser af oplevelser. Alle interesserede kan få infomateriale om en fremtid på havet med hjem. 

Vil du vide mere så klik ind på www.fyn-rundt.dk, og www.mardan.dk og www.worldcareers.dk
Program:

Lørdag - Søndag 21 - 22 juli

Skibene mødes i Korsør
Mandag d. 23. juli
Afgang fra Korsør – Første etape mod Bogense
Skibene ankommer til Bogense først på aftenen
Tirsdag d. 24. juli
Skibene sejler fra Bogense først på formiddagen.

Anden etape mod Middelfart

Skibene ankommer til Middelfart sidst på eftermiddagen

Onsdag d. 25. juli

Afgang Middelfart

Tredje etape mod Haderslev

Skibene ankommer til Haderslev først på aftenen

Torsdag d. 26. juli

Afgang Haderslev 

Fjerde etape mod Faaborg

Skibene ankommer til Faaborg

Fredag d. 27. juli

Afgang Faaborg

Femte etape mod Svendborg

Skibene ankommer til Svendborg sidst på eftermiddagen

Præmieoverrækkelse og afslutningsfest.

Sekretariatsleder: 

Steen Sabinsky

Journalist:

Nicolai Lassen

Dir. Mobil: 22 37 89 83

Som journalist har du mulighed for at komme ud og sejle med en af de gamle træskibe. Vi henter og bringer dig gerne til den samme havn. Du kan sejle med hele dagen, eller kun en 1/2 time. Det bestemmer du.

Billeder til frit brug kan downloades på www.fyn-rundt.dk
